CELEX: 62013TA0381
Language: el
Date: 2015-12-16 00:00:00
Title: Συνεκδικασθείσες υποθέσεις T-381/13 και T-382/13: Απόφαση του Γενικού Δικαστηρίου της 16ης Δεκεμβρίου 2015 — Perfetti Van Melle κατά ΓΕΕΑ (DAISY και MARGARITAS) [Κοινοτικό σήμα — Αίτηση καταχωρίσεως των κοινοτικών λεκτικών σημάτων DAISY και MARGARITAS — Απόλυτοι λόγοι απαραδέκτου — Μερική άρνηση καταχωρίσεως — Έλλειψη περιγραφικού χαρακτήρα — Διακριτικός χαρακτήρας — Άρθρο 7, παράγραφος 1, στοιχεία β' και γ', του κανονισμού (ΕΚ) 207/2009]

8.2.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 48/45
            
         Απόφαση του Γενικού Δικαστηρίου της 16ης Δεκεμβρίου 2015 — Perfetti Van Melle κατά ΓΕΕΑ (DAISY και MARGARITAS)
   (Συνεκδικασθείσες υποθέσεις T-381/13 και T-382/13) (1)
   
   ([Κοινοτικό σήμα - Αίτηση καταχωρίσεως των κοινοτικών λεκτικών σημάτων DAISY και MARGARITAS - Απόλυτοι λόγοι απαραδέκτου - Μερική άρνηση καταχωρίσεως - Έλλειψη περιγραφικού χαρακτήρα - Διακριτικός χαρακτήρας - Άρθρο 7, παράγραφος 1, στοιχεία β' και γ', του κανονισμού (ΕΚ) 207/2009])
   (2016/C 048/50)
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Perfetti Van Melle SpA (Lainate, Ιταλία) (εκπρόσωπος: P. Testa, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωπος: L. Rampini)
   
      Αντικείμενο
   
   Προσφυγές κατά των αποφάσεων του πρώτου τμήματος προσφυγών του ΓΕΕΑ της 10ης Απριλίου 2013 (αντιστοίχως υποθέσεις R 427/2012-1 και R 430/2012-1), σχετικά με αιτήσεις καταχωρίσεως του λεκτικού σημείου DAISY και του λεκτικού σημείου MARGARITAS, αντιστοίχως, ως κοινοτικών σημάτων.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει τις δύο αποφάσεις του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ) της 10ης Απριλίου 2013 (υποθέσεις R 427/2012-1 και R 430/2012-1, αντιστοίχως) στο μέτρο που απορρίπτουν τις αιτήσεις καταχωρίσεως, αντιστοίχως, του λεκτικού σημείου DAISY και του λεκτικού σημείου MARGARITAS ως κοινοτικών σημάτων, για τα ακόλουθα προϊόντα: «είδη ζαχαροπλαστικής, προϊόντα ζαχαροπλαστικής, καραμέλες, μαλακές καραμέλες, ζαχαρωτά με κόμμι, καραμέλες βουτύρου, τσίχλες, πάστες καρπών (είδη ζαχαροπλαστικής), γλυκόριζα, γλειφιτζούρια, ζαχαρωτά, παστίλιες, ζάχαρη, σοκολάτα, κακάο».
            
         
               2)
            
            
               Καταδικάζει το ΓΕΕΑ στα δικαστικά έξοδα.
            
         
      (1)  EE C 274 της 21.9.2013.